ಇಂದಿರಾ ಕ್ಯಾಂಟೀನ್ ಊಟ ಬೇಡ-ಜನರು ಕಟ್ಟುವ ತೆರಿಗೆ ಹಣ ಮಾತ್ರ ಬೇಕಾ..?

-ಕೋಟಿ ಕೋಟಿ ಮೆಡಿಕಲ್ ಬಿಲ್ ಪಡೆದ ಕಾರ್ಪೋರೇಟರ್ ಗಳು

ಬೆಂಗಳೂರು: ಜನ ಸಾಮಾನ್ಯರು ತಿನ್ನುವ ಇಂದಿರಾ ಕ್ಯಾಂಟೀನ್ ಊಟ ಬೇಡ. ಆದರೆ ಜನರು ಕಟ್ಟುವ ತೆರಿಗೆ ಹಣ ಮಾತ್ರ ಬೇಕು. ಇವರ ಹಲ್ಲು ನೋವಿಗೂ, ಕಣ್ಣಿನ ಚಿಕಿತ್ಸೆಗೂ ಜನರ ದುಡ್ಡೇ ಬೇಕು. ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದರು ಅದರ ವೆಚ್ಚವನ್ನು ಬಿಬಿಎಂಪಿಯೇ ಪಾವತಿ ಮಾಡಬೇಕು.

ಚುನಾವಣೆಗಾಗಿ ಕೋಟಿ ಕೋಟಿ ಹಣ ಖರ್ಚು ಮಾಡುವ ಜನ ಪ್ರತಿನಿಧಿಗಳು ಹಲ್ಲು ನೋವು ಬಂದರೂ ಅದರ ವೆಚ್ಚವನ್ನು ಸರ್ಕಾರವೇ ಭರಿಸಬೇಕು. ಕಾರ್ಪೊರೇಟರ್ ಗಳ ವೈದ್ಯಕೀಯ ವೆಚ್ಚದ ಬಗ್ಗೆ ಮಾಹಿತಿ ಸಂಗ್ರಹಿಸಿರುವ ಸಾಮಾಜಿಕ ಕಾರ್ಯಕರ್ತ ಎಚ್.ಎಂ.ವೆಂಕಟೇಶ್ ಜನರ ತೆರಿಗೆ ಹಣ ಒಳ್ಳೆಯದಕ್ಕೆ ಬಳಕೆಯಾಗಬೇಕು. ಈ ರೀತಿ ದುರ್ಬಳಕೆ ಆಗಬಾರದು ಅಂತ ಆಗ್ರಹಿಸಿದ್ದಾರೆ. ಈ ಬಗ್ಗೆ ಮೇಯರ್ ಗಂಗಾಂಬಿಕೆ ಅವರನ್ನ ಪ್ರಶ್ನೆ ಮಾಡಿದ್ರೆ, ಎಲ್ಲರೂ ಸ್ಥಿತಿವಂತರು ಅಂತ ಹೇಳೋಕಾಗಲ್ಲ. ಬಹುತೇಕ ಕಾರ್ಪೋರೇಟರ್ ಗಳು ಸ್ಥಿತಿವಂತರಿದ್ದಾರೆ. ಈ ಬಗ್ಗೆ ಕೌನ್ಸಿಲ್ ನಲ್ಲಿ ಚರ್ಚೆ ಮಾಡುತ್ತೇವೆ ಅಂತಾ ಸ್ಪಷ್ಟನೆ ನೀಡಿದ್ದಾರೆ.

ಮೆಡಿಕಲ್ ಬಿಲ್ ಪಡೆದ ಕಾರ್ಪೋರೇಟ್ ಗಳು:
1. ಹಾ.ನ ಭುವನೇಶ್ವರಿ, ಎಂಎಸ್ ನಗರ ವಾರ್ಡ್
– ಹಲ್ಲು ನೋವು, ದವಡೆ ಊತ ಸಮಸ್ಯೆಗೆ ಫೋರ್ಟಿಸ್ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದು ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ ಬಿಲ್ 89,360 ರೂಪಾಯಿ. ಬಿಬಿಎಂಪಿ ಮಂಜೂರು ಮಾಡಿದ್ದು 40,350 ರೂಪಾಯಿ

2. ಕಟ್ಟೆ ಸತ್ಯನಾರಾಯಣ, ಮಾಜಿ ಮೇಯರ್
– ಕಣ್ಣಿನ ಸಮಸ್ಯೆಗೆ ಯಾವ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದಿದ್ದಾರೆ ಅನ್ನೋದು ನಮೂದಿಸಿಲ್ಲ. ಆದ್ರೆ ಇವರು ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ ಬಿಲ್ 87,200 ರೂಪಾಯಿ. ಬಿಬಿಎಂಪಿ ಸಂಪೂರ್ಣ ಅಂದರೆ 87,200 ರೂಪಾಯಿ ಮಂಜೂರು ಮಾಡಿದೆ.

3. ಎ ಮುಜಾಹಿದ್ ಪಾಷ, ಮಾಜಿ ಅಧ್ಯಕ್ಷ, ಆರೋಗ್ಯ ಸ್ಥಾಯಿ ಸಮಿತಿ
– ಕಿಡ್ನಿ ಸಮಸ್ಯೆಗೆ ಅಂತ ಬನ್ನೇರುಘಟ್ಟ ರಸ್ತೆ ಅಪೊಲೋ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದಿರುವ ಇವರು, ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ ಬಿಲ್ 1,17,000 ರೂಪಾಯಿ. ಇವರು ಸಲ್ಲಿಸಿದ ಸಂಪೂರ್ಣ ಬಿಲ್‍ನ್ನ ಬಿಬಿಎಂಪಿ ಮಂಜೂರು ಮಾಡಿದೆ.

4. ಟಿ. ರಾಮಚಂದ್ರ, ಈಜಿಪುರ ವಾರ್ಡ್
– ಅನಾರೋಗ್ಯ ಕಾರಣ ನೀಡಿ ಸೆಂಟ್ ಜಾನ್ಸ್ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆದು ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ ಬಿಲ್ 2,96,594 ರೂಪಾಯಿ. ಬಿಬಿಎಂಪಿ ಮಂಜೂರು ಮಾಡಿದ್ದು 1,46,898 ರೂಪಾಯಿ.

5. ಬಿಎನ್ ಜಯಪ್ರಕಾಶ್, ಬಸವನಪುರ ವಾರ್ಡ್
– ಡೆಂಗ್ಯೂ ಜ್ವರದ ಸಮಸ್ಯೆಯಿಂದ ಮಣಿಪಾಲ್ ಆಸ್ಪತ್ರೆಗೆ ದಾಖಲಾಗಿ ಚಿಕಿತ್ಸೆ ಪಡೆದು ತಮ್ಮ ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ್ದು 2,30,663 ರೂಪಾಯಿ. ಬಿಬಿಎಂಪಿ ಮಂಜೂರು ಮಾಡಿದ್ದು 55,532 ರೂಪಾಯಿ.

6. ನಂದಿನಿ ವಿಜಯ ವಿಠ್ಠಲ, ಗಿರಿನಗರ ವಾರ್ಡ್
– ಅನಾರೋಗ್ಯ ಕಾರಣದಿಂದ ಪ್ರಶಾಂತ್ ಆಸ್ಪತ್ರೆಗೆ ದಾಖಲಾಗಿ ಚಿಕಿತ್ಸೆ ಪಡೆದಿದ್ದು, ವೈದ್ಯಕೀಯ ವೆಚ್ಚಕ್ಕಾಗಿ ಸಲ್ಲಿಸಿದ ಬಿಲ್ 43,788 ರೂಪಾಯಿ. ಬಿಬಿಎಂಪಿ ಮಂಜೂರು ಮಾಡಿದ್ದು 21,894 ರೂಪಾಯಿ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv